Bez ' ez eo Arvorig FM ur radio nann kenwerzhel bet savet e 1995 e Brest evit kas war - raok er brezhoneg er madiaoù ; pal kentañ ar gevredigezh Ar Skinoù a voe sevel ur radio e brezhoneg penn da benn , ar pezh a voe graet d ' an 18 a viz Mezheven 1998 , pa voe kroget da skignañ war vro Landerne a drugarez d ' ur frekañsenn FM , an 91 . 7 , bet roet deomp gant ar CSA ( Kuzul Uhelañ ar C ' Hlevelet ) . Savet e voe ur studio e Kommanna e Menez Are , un 250 metr bennak a - us da live ar mor ( tost an uhelañ e Breizh , neuze , nepell eus stign bras ar Roc ' h Tredudon ) . O tastum nerzhioù omp bet abaoe penn kentañ ar radio ha bremañ ez eus pemp den gopret da labourat ganeomp ( 4 da ober abadennoù ) ; politikerezh ar radio a vez divizet gant kuzul_merañ ar gevredigezh Ar Skinoù .